
І.ОБЩИ ПОЛОЖЕНИЯ
· Предмет на  Правилника за вътрешния трудов ред

Чл.1.(1) В Правилникът за вътрешния трудов ред се утвърждава организацията на труда в ДГ №37 “ПЛАМЪЧЕ” град Варна , като се отчитат особеностите на дейността и спецификата на професиите работещи в него .
 (2) В Правилника за вътрешния трудов ред се конкретизират субективните трудови права и задължения на работодателя и на  работещите , установени в кодекса на труда , подзаконовите нормативни актове по неговото прилагане , колективния трудов договор и по отделните трудови отношения .
	
· Предназначение на Правилника за вътрешния трудов ред
Чл.2.(1) Целта на Правилника за вътрешния трудов ред е да се създаде такава форма на организация на труда в предприятието, която да гарантира постигане опазването на живота и здравето на работещите и децата в ДГ № 37 “Пламъче”, както и реализирането на качествен възпитателно– образователен процес.
(2) Основното предназначение на Правилника за вътрешния трудов ред е да осигури сигурност и яснота между работодателя и работещите  по отношение на условията на труд , като гарантира и защитава техните взаимни права и интереси.

· Съответствие на Правилника за вътрешния трудов ред с Кодекса на труда и подзаконовите нормативни актове по неговото прилагане
Чл.3.(1) Правилникът за вътрешния трудов ред  се издава от работодателя ,
представляван  от  Галина Иванова Райкова–директор на ДГ №37 “Пламъче” гр. Варна, на основание чл. 181 от КТ, в съответствие със ЗПУО .
(2) Правилникът за вътрешния трудов ред е в съответствие с Кодекса на труда, подзаконовите нормативни актове по неговото прилагане и с действащия колективен договор .
(3) При изпълнение на разпоредбите на Кодекса на труда, подзаконовите нормативни актове по неговото прилагане и  при сключване на нов, или при изменение на действащия колективен трудов договор, който Правилника за вътрешния трудов ред конкретизира, работодателят е длъжен в срок от един месец да внесе необходимите промени в него  .
 (4) В случай, че работодателят не внесе необходимите промени в Правилника за вътрешния трудов ред и не съгласува неговото съдържание  с измененията в Кодекса на труда, подзаконовите нормативни актове или колективния трудов договор, работещите и служителите имат право да откажат да изпълняват задълженията, които произтичат от незаконните текстове .
 (5) В случай, че работодателят не внесе необходимите промени в Правилника за вътрешния трудов ред се свиква общо събрание на работещите  на което в присъствието на работодателя или негов представител, се обсъжда създалото се положение и се взема решение за реда и сроковете, в които  работодателя да внесе съответните промени .

· Ред за издаване и изменение на Правилника за вътрешния трудов ред
Чл.4.(1)  Правилника за вътрешния трудов ред в ДГ №37“Пламъче“ се изработва и утвърждава от работодателя при спазване на процедурата, установена в чл.37 от КТ 
(2) Правилника за вътрешния трудов ред се изменя и допълва по реда на неговото приемане .
(3) В съответствие с КТ и подзаконовите нормативни актове по прилагането му  работодателят  или упълномощените от него лица, могат за определен период от време да отменят действието на Правилника за вътрешния трудов ред .

	
ІІ.ПРИЛОЖЕНИЕ НА ПРАВИЛНИКА ЗА ВЪТРЕШНИЯ ТРУДОВ РЕД

· Действие на Правилника за вътрешния трудов ред във времето
Чл.5. Правилникът за вътрешния трудов ред е в сила до приемането на нов Правилник за вътрешния трудов ред .

· Действие на Правилника за вътрешния трудов ред по отношение на лицата 
Чл.6.(1) Правилникът за вътрешния трудов ред се прилага спрямо всички, които полагат труд по трудово правоотношение с работодателя на ДГ №37 и работещия медицински персонал в ДГ /  медицинска сестра и лекар / .
Работещите в ДГ № 37 са длъжни да спазват правилата, установени с Правилника за вътрешния трудов ред от момента, в който се запознаят с тях .
Работодателят е длъжен да сведе Правилника за вътрешния трудов ред до знанието на всички работещи в ДГ № 37 .
В случай, че работодателя не сведе Правилника за вътрешния трудов ред до знанието на работещите, той няма право да изисква от тях да го спазват, нито да им налага санкции при неспазването му .
При постъпването на нови работници работодателят задължително ги запознава  с Правилника за вътрешния трудов ред . Запознаването става от длъжностното лице– Стоянка Вичева ЗАС в ДГ №37.
Чл.7.(1 Правилника за вътрешния трудов ред се  прилага по отношение на всички лица, които се намират на територията на ДГ №37 .
Правилникът за вътрешния трудов ред се прилага по отношение на лицата, които са командировани от друг работодател  да изпълняват временно своите задължения на територията на ДГ № 37. Те задължително се запознават с тази част от съдържанието на правилника, която е свързана с извършваната от тях дейност на територията на ДГ № 37 . 
Длъжностното лице Стоянка Вичева – ЗАС в ДГ № 37е длъжно да сведе Правилника за вътрешния трудов ред до тяхно знание .
Правилникът за вътрешния трудов ред се прилага по отношение на лицата, които се намират временно на територията на ДГ № 37. Те задължително се запознават с тази част от съдържанието на правилника , която е свързана с извършваната от тях дейност на територията на ДГ № 37 .
Длъжностното лице Стоянка Вичева– ЗАС в ДГ № 37 е длъжно да доведе Правилника за вътрешния трудов ред до тяхно знание .

· Действие на Правилника за вътрешния трудов ред
 Чл.8.(1) Правилника за вътрешния трудов ред  се прилага  на територията на цялата ДГ № 37 “Пламъче”- гр. Варна .   
(2) В територията на  ДГ № 37 по смисъла на Правилника за вътрешния трудов ред се включва сградата и двора, с прилежащите го съоръжения .  

[bookmark: _Hlk86925411]III. РАБОТНО ВРЕМЕ , ПОЧИВКИ , ОТПУСКИ
· Работно време и почивки
· КТ чл.136 ал.1, 3, чл140 ал2,чл.151 ал.1, 2, 3 и Наредба №15/31.05.1999г. за физиологичните почивки, Наредба за работното време, почивките и отпуските Държ.в. 21 от 15.03.2011г.
Чл.9.(1) ДГ № 37 работи целогодишно на петдневна работна седмица от 6.30 до 19.00 часа.
Детското заведение приема деца сутрин от 7.00 ч. до 8:15 ч. Децата се вземат до 19.00 ч. 
Децата се предават и приемат по график с пропусквателен  режим при вземане на всички противоепидемични мерки.

· Разпределение на работното време по категория персонал

(2)Директор – 40 часа седмично

Понеделник    8.00  -  16.30 ч.                Четвъртък       8.00  -      16.30 ч.
Вторник          9.30  -   18.00 ч.                 Петък             8.00  -      16.30 ч.
Сряда               8.00  -  16.30 ч.
Приемен ден: Вторник - 16.00ч. – 17.00ч.; Петък – 08.30ч. – 11.00ч.
Почивка :    12.00 – 12.30 ч.
                            
(3)Разпределение на категория педагогически персонал/с дежурна група/
-  Учител първа смяна – от 7.30 ч. – 14.00 ч.; 
- Учител втора смяна – от 12.00 ч. – 18.30 ч.;  
- Учител дежурна група първа смяна - от 07:00-13:30 ч.  ; 
- Учител дежурна група втора смяна- 12:30-19:00 ч.
-------------------------------------------------------------------------------------------------------------------------------

Работното време на учителите е 40 ч. седмично, от които 30 ч. непрекъсната работа с деца. Останалите часове се ползват за самоподготовка, организация, квалификации, педагогически съвещания и съвети.
Предаването на смяната между учителите става от 12.00 ч. до 12:45ч.., когато двете учителки работят едновременно по обслужването на децата в групата, чл. 3 т. 3 от Наредба № 4/ 14.08.1996 г. Докато смяната не се предаде учителката няма право да напусне групата.
След 12:45ч. до изтичане на работното време конкретизирано в часовата граница на смяна/1/-се използва, за общи дейности, педагогически съвещания, съвети и други.При нужда, времето за тези дейности се определя, според работното време по договор-8часа.

Главен Счетоводител - 40 ч. седмично
От 08.00 ч. до 16.30 ч.
Почивка    12.00  -  12.30 ч. /за обяд/
  14.15 – 14.30 ч./функционална/

ЗАС  -  40 ч. седмично
От 07.30 ч. до 16.00 ч.
Почивка    12.00  -  12.30 ч. /за обяд/
  14.15 – 14.30 ч./функционална/

Помощник възпитатели  -  40 ч. седмично
ПВ първа смяна – от 6.30 ч. до 15.00 ч. 

ПВ втора смяна – от 10.30 ч. до 19.00 ч.

ПВ на разпокъсано работно време – от 7.00 –13.00 ч. и от 15.30 - 17.30 ч./при нужда/

ПВ на редовна смяна работно време – 08:30-17:00 ч.
/ Непедагогическият персонал ползва почивка в продължение на 30 минути 
– от 10.30 часа – до 11.00 часа – първа смяна ;
-от 14.30 часа – до 15.00 ч. – втора смяна;
-10:00-10:15ч.-функционална почивка редовна смяна;
-смяна на учител в почивка от ПВ-редовна смяна /10:30-11:00ч.;11:00-11:30ч./;
2/Почивка на огняр/работник подръжка-при редовна смяна от 12:00-12:30ч.;
3/Функционална почивка-15мин.


Мед. сестра

7.00- 15.30 ч. 
Почивка 12.00  -  12.30 ч/за обяд/      
10.00 – 10.15 ч./функционална/  
                  
            
 Огняр

І смяна  06.30ч.- 10.30ч.           
 Почивка    09.00  -  09.15 ч
II смяна  15:00-19:00ч
Почивка    
16.00 – 16.15 ч 

Вариант 2
  І смяна 06.30ч – 15.00ч.    
  Почивка     12.00  -  12.30 ч/за обяд/
10.00 – 10.15 ч./функционална/  
ІІ смяна 10:30-19:00ч
Почивка 14-14:30ч
16:00-16:15ч/функционална/


· Отчитане и спазване на работното време
Чл.9. Отчитането на работното време се извършва в работни дни подневно в представена ведомост № 76.
Чл.10. Персонала на ДГ №37 е длъжен да спазва така установеното работно време в предходните алинеи , като работещите са длъжни да бъдат на работните си  места , в работните помещения , преди началото на работното време и до неговия край.
Чл.11. Персонала няма право да напуска ДЗ през законно установеното работно време, както и преди края на работното си време, без разпореждане от работодателя
Чл.12. В случаите, когато работещите в ДГ №37 не могат да се явят на време на работа, те са длъжни своевременно да уведомят директора на ДГ № 37 .  
Чл.13. Персонала няма право да сменя смяната си без разпореждане от работодателя.
Чл.14. Работодателя извършва периодични проверки за спазване и уплътняване на работното време и ги отчита с протокол.
Чл.15. В интерес на работата ръководителя на ДГ № 37 може да променя екипите и смените на служителите през учебната година.                               

· Отпуски /Чл.155 ал. 1,2,3,4,5  и чл.156 от К.Т., чл. 24 НРВПО/
Чл.16. Всеки служител или работник в ДГ №37, има  право на платен годишен отпуск според КТ.
(1) Размерът на основния годишен отпуск на ЗАС, помощник– възпитателите, работниците се определя от КТ и КТД на  30 работни дни.
(2) Учителите ползват удължен платен годишен отпуск в размер на 48 работни дни – Наредба 4 за РВПО.;
(3) Персоналът ползва платен годишен отпуск и по КТД  само за синдикални членове в размер на 9 работни дни.
(4) Персоналът на ДГ №37 може да ползва неплатен отпуск, при условие, че отсъствието не затрудни нормално протичане на работния процес и е налице особена необходимост.
(5) Работещите в ДГ № 37 имат право и на друг вид отпуски съгласно КТ.
(6) Директорът разрешава ползването на отпуск след подадена лична писмена молба най-малко 5 работни дни преди  началната дата на ползване. Работник, започнал същинско ползване на отпуск, без получено писмено разрешение от работодателя  срещу подпис, ще се счита, че е извършил нарушение на трудовата дисциплина по чл. 187, т.1 от КТ и ще му се  търси дисциплинарна отговорност.
(7) През коледната, пролетната и лятната ваканции поради намаляване броя на децата в групите, последните се сливат/ако позволява епидемиологичната обстановка, а педагогическия и непедагогическия персонал излиза в платен /неплатен/ отпуск съгласно КТ и нормативните документи на МОН.
(8) При ползване на отпуск поради временна нетрудоспособност , работещите са длъжни да уведомят лично работодателя и представят болничния лист до 24часа от издаването му.									
· Ред за ползване на платен годишен отпуск
Чл.17 (1)  Работещите в ДГ № 37 ползват полагаемият им се платен  отпуск  на основание чл.172 и чл.173ал.1от КТ и Наредба за работното време, почивките и отпуските – ПМС56/10.03.2011г.                                  
2) Платения годишен отпуск се ползва наведнъж или на части, от които най – малко половината се ползва наведнъж .
(3 Директорът разрешава ползването на отпуск след подадена лична писмено заявление  най-малко 5 работни дни преди  началната дата на ползване . Работник , започнал същинско ползване на отпуск ,  без получено писмено разрешение от работодателя  срещу подпис, ще се счита, че е извършил нарушение на трудовата дисциплина по чл.187, т.1 от КТ и ще му се  търси дисциплинарна отговорност.
(4) Директорът има право да даде платен годишен отпуск без съгласието на ползващите го, ако е налице продължителен престой / чл.173, ал.4 от КТ /, по време на ремонт, намаляване броя на децата и сливане на детските групи.
 (5) Учителите, които водят една детска група ползват платен годишен отпуск по възможност последователно .
 (6) Платеният годишен отпуск се ползва през ваканциите, а при разрешаването  му през учебно време, се отчитат възможностите на педагогическия процес .
(7) Когато през време на ползването на платения годишен отпуск бъде разрешен друг вид отпуск ползването на платения се прекъсва по тяхно искане изразено писмено и остатъка се ползва допълнително с писмено съгласие между лицата, страни по трудовото правоотношение./чл. 175 , ал 1 от КТ/
(8) Платения годишен отпуск може да бъде прекъсван и извън случаите по чл. 175, ал. 1 , по взаимно съгласие на страните , изразено писмено  /чл. 175 ал. 2 от КТ/
(9) Компенсирането на платения годишен отпуск с парични обещитения не се допуска, освен при прекратяване на трудовото правоотношение.

IV. ТРУДОВИ ЗАДЪЛЖЕНИЯ НА РАБОТНИЦИТЕ В ДГ № 37“ПЛАМЪЧЕ”
На работодателя – директор
Чл.18. Директорът е длъжен да осигури на педагогическия и непедагогически персонал необходимите условия за изпълнение на работата по трудово правоотношение като осигури: 
1. Работа, гарантирана по трудов договор. 
2. Работно място в съответствие с характера на работата. 
3. Здравословни и безопасни условия на труд. 
4. Длъжностни характеристики. 
5. Запознаване с ПВР и ПБУВОТ. 
 (1). Длъжен е да пази достойнството на работника и служителя по време на изпълнение на трудовите правоотношения. 
(2). Длъжен е да изплаща в установените срокове уговореното трудово възнаграждение и полагащите се осигуровки, съгласно условията и реда, установени със закон. 
(3). Длъжен е да създаде условия за повишаване на професионалната квалификация на учителите. 
(4). Директорът на детската градина  като орган за управление и контрол изпълнява своите функции, като:
1. прилага държавната политика в областта на предучилищното и училищното образование;
2. ръководи и отговаря за цялостната дейност на институцията;
3. планира, организира, контролира и отговаря за образователния процес, както и за придобиването на ключови компетентности от децата;
4. отговаря за спазването и прилагането на нормативната уредба, отнасяща се до предучилищното и училищното образование;
5. отговаря за разработването и изпълнението на училищните учебни планове и учебни програми;
6. отговаря за разработването и изпълнението на всички вътрешни за институцията документи - правилници, правила, стратегии, програми, планове, механизми и др.;
7. организира и ръководи самооценяването на детската градина или училището;
8. определя училищния план-прием и предлага за съгласуване и утвърждаване на държавния и допълнителния план-прием на учениците, организира и осъществява приемането на децата в подготвителни групи в детската градина;
9. организира приемането или преместването на деца на местата, определени с училищния, с държавния и с допълнителния държавен план-прием;
10. организира и контролира дейности, свързани с обхващането и задържането на подлежащите на задължително обучение деца и/или ученици;
11. подписва документите за преместване на децата и учениците, за завършено задължително предучилищно образование, за завършен клас, за степен на образование, за професионална квалификация;
12. изготвя длъжностно разписание на персонала и утвърждава поименно разписание на длъжностите;
13. сключва, изменя и прекратява трудови договори с педагогическите специалисти и с непедагогическия персонал в институцията в съответствие с Кодекса на труда;
14. обявява свободните работни места в бюрото по труда, в Регионалното управление на образованието и в Информационната база данни за анализи и прогнози за кадрово обезпечаване на системата на предучилищното и училищното образование с педагогически специалисти до 3 работни дни от овакантяването или от откриването им;
15. управлява и развива ефективно персонала;
16. осигурява условия за повишаването на квалификацията и за кариерното развитие на педагогическите специалисти;
17. утвърждава план за организирането, провеждането и отчитането на квалификацията съобразно стратегията за развитие на институцията;
18. организира атестирането на педагогическите специалисти;
19. отговаря за законосъобразното, целесъобразно, ефективно и прозрачно разходване на бюджетните средства, за което представя тримесечни отчети пред общото събрание на работниците и служителите и обществения съвет;
20. поощрява и награждава деца;
21. поощрява и награждава педагогически специалисти и непедагогически персонал;
22. налага дисциплинарни наказания на педагогически специалисти и непедагогическия персонал;
23. отговаря за осигуряването на здравословна, безопасна и позитивна среда за обучение, възпитание и труд;
24. отговаря за законосъобразното и ефективното управление на ресурсите;
25. осъществява взаимодействие с родителите и представители на организации и общности;
26. взаимодейства със социалните партньори и заинтересовани страни;
27. представлява институцията пред администрации, органи, институции, организации и лица;
28. сключва договори с юридически и физически лица по предмета на дейност на образователната институция в съответствие с предоставените му правомощия;
29. контролира и отговаря за правилното водене, издаване и съхраняване на документите в институцията;
30. съхранява училищния печат и печата с изображение на държавния герб;
31. съдейства на компетентните контролни органи при извършване на проверки и организира и контролира изпълнението на препоръките и предписанията им;
32. съдейства на компетентните органи за установяване на нарушения по чл. 347 от Закона за предучилищното и училищното образование;
33. в изпълнение на правомощията си издава административни актове;
34. провежда или участва в изследователска дейност в областта на предучилищното и училищното образование.
 (5). Като председател на Педагогическия съвет Директорът осигурява изпълнение на решенията му. 
(6). Лицата, които  работят в  Детската  градина с длъжността "учител" имат следните функции:
1. планиране, организиране и провеждане на образователния процес, базиран върху придобиване на ключови компетентности от децата;
2. прилагане на ефективни образователни методи и подходи съобразно индивидуалните потребности на децата и учениците;
3. ефективно използване на дигиталните технологии;
4. оценяване напредъка на децата и учениците за придобиване на ключови компетентности;
5. анализиране на образователните резултати и формираните компетентности на децата;
6. обща и допълнителна подкрепа за личностно развитие на децата и учениците за пълноценно включване в образователната и социалната среда;
7. сътрудничество и взаимодействие с участниците в образователния процес и всички заинтересовани страни;
8. разработване и изпълнение на проекти и програми;
9. участие в професионална мобилност и професионални общности;
10. разработване и изпълнение на стратегически документи, свързани с дейността на институцията;
11. опазване на живота и здравето на децата и учениците, включително и по време на организираните допълнителни дейности или занимания по интереси;
12. водене и съхраняване на задължителните документи;
13. провеждане на консултации с ученици и родители;
14. създаване на училищна култура, ориентирана към толерантност, сътрудничество и взаимопомощ;
15. провеждане или участие в изследователска дейност в областта на предучилищното и училищното образование.
(7). Лицата с длъжност „старши учител“, които работят в  Детската градина имат следните функции: 
1. организиране и отчитане на вътрешно-институционалната квалификация;
2. анализиране на образователните резултати, придобитите компетентности и напредъка на децата по възрастови групи;
3. подпомагане на новоназначени учители и на стажант-учители;
4. подпомагане на лицата, заемащи длъжността "учител";
5. разработване на училищните учебни планове, учебни програми, иновативни и авторски програмни системи.
· Задължения , свързани с имуществото на работодателя
Чл.19. Работниците в ДГ № 37отговарят за опазване и съхраняване  на зачисленото им имущество, в съответните работни помещения, съобразно трудовите си задължения. Работещите носят имуществена отговорност за вредата, която са причинили по небрежност  или по повод изпълнение на трудовите задължения /чл. 203-207 по КТ/. При липси работещите в групата дължат връщане на полученото или зачисленото имущество, независимо с какви средства е придобито , закупено или получено по чл. 207 от КТ .
(1) ЗАС отговаря за зачисленото му имущество от основни срества, малоценни и малотрайни предмети, като осигурява опазването и подържането им. Води специална тетрадка за зачисляване и отчитане на имуществото от подоотчетните лица.
(2) т.1 Групова отговорност – всяка група работещи в ДГ /учители, мед. сестра и помощник- възпитатели/ носи имуществена отговорност за материалната база в групата.
т. 2 При липса работещите в групата, дължат връщане на полученото или зачисленото имущество , назависимо с какви средства е придобито , получено или закупено  /чл. 208, ал. 2 от КТ/.
 т. 3 При заместване на помощник-възпитателя или учител, да се предава имуществото от титуляра, /при невъзможност от ЗАС/ и се приеме от заместника, описано в специална тетрадка и аналогично при завръщане на титуляра.
 (3) Учителите поемат групова отговорност за ползване и съхраняване на учебно-техническите и дидактични средства в методичния кабинет, физкултурните уреди и материали във физкултурния салон. Учителят по музика носи персонална отговорност за използване и съхраняване на музикални и детски инструменти, музикална уредба и касетофон.
(4) Помощник - възпитателите отговаря за опазване на зачисленото им имущество в съответните им работни помещения и подържане в изправност съоръженията и инсталациите съобразно трудовите задължения.
(6) Огняра поема отговорност за опазване на сградата и съоръженията в двора по време на дежурство, води нарядна тетрадка. Входа се охранява от огняр/работник поддръжка след обяд от ...........до .......... часа.
Входа се охранява от помощник-възпитател сутрин от 7.00 до 8.30 часа, след което се заключва .
(8) Работещите в ДГ №37 са длъжни да спазват правилата за реда и начина за използване на техническите средства и съоръжения .
 (9) Работещите не могат да изнасят извън територията на ДГ № 37 всякакъв вид техника, уреди, инструменти, документи и материали .
(10) Работещите и служителите в ДГ №37 са длъжни да спазват правилата за противопожарна охрана и безопасни условия на труд , възпитание и обучение .
 Чл. 20(1) Работещите в ДГ № 37са длъжни да ползват работните помещения според тяхното предназначение .
 (2)  Провеждането на частни и служебни чествания, отбелязването на тържествени поводи може да се осъществява само в стаята за почивка, учителската стая и физкултурния салон и в извън работно време .

· Задължения за уведомяване на работодателя
Чл.21 (1) Работещите в ДГ № 37 са длъжни веднага да уведомяват работодателя за всички нарушения на КТ, подзаконовите нормативни актове, вътрешните правила, правилата за работа с техника и материали, заповеди на работодателя, които са се установили в процеса на трудовите задължения .
(2) Работещите в ДГ № 37  са длъжни веднага да уведомят директора  или ЗАС за промени в адресната си регистрация, телефонен номер, семейното си положение .
(3) Работещите са длъжни да уведомят веднага директора, ако срещу тях е възбудено наказателно преследване .                                                                                                                                                                                      
(4)От директора на ДЗ се води ригистър за жалби и сигнали. Писменното  оплакване се връчва на директора, който след проверка констатира състоянието на проблема и предприема необходимите действия  за разрешаването му. Лицето подало сигнала получава писмен отговор в 14 дневен срок от подаването му. 

· Задължения за работа в екип 
Чл. 22 (1) Работещите в ДГ № 37   са длъжни да работят при взаимна информираност и колегиалност в екипа. 
(2) Работещите са длъжни при работа в екип или работна комисия /група/ да спазват и изпълняват указанията и разпорежданията на ръководителите на групи /комисии/ 
(3) Работещите в ДГ № 37   са длъжни да спазват павилата, установени за работа и работни срещи с представители на държавни, общински и други учереждения. 
· Задължения за добър външен вид 
Чл. 23 (1) Работещите в ДГ № 37  са длъжни да идват на работа в добър и подходящ за изпълнение на трудовите си задължения външен вид. 
(2) Работещите в ДГ № 37  са длъжни да застъпват на работа облечени в работно облекло, съответстващо на длъжността, която заемат: 
 т.l представително облекло за учителите, директора и гл.счетоводител
 т.2 работен костюм: панталон, туника, вътрешни обувки, грейка, боне и престилка при сервиране за помощен персонал. 
 т.3 работен костюм и обувки за огняр, работник поддръжка и  охрана
т.4 костюм и обувки  за ЗАС.
· Забрана за конкурентна дейност 
Чл.24 (1)  Работещите в ДГ № 37 не могат да полагат труд по гражданско правоотношение в частни детски градини, когато тази дейност е конкурентна на дейността на работодателя. 
Чл.24 (2) При сключване на втори трудов договор с друг работодател по реда на чл. 111 от КТ, служителят се задължава да иска съгласието на работодателя по основния трудов договор. 
 
Забрана за разпространяване на поверителни сведения 
Чл.25 Работещите в ДГ № 37   не могат да разпространяват под каквато и да е форма и пред когото и да е факти и сведения, които не касаят преките им трудови задължения и са узнати от тях при или по повод изпълнението на техните трудови задължения. 
т.l Помощният персонал няма право да дава информация за възпитанието, обучението на децата в ДГ № 37 
т.2 Педагогическият и обслужващ персонал на ДГ №37 няма паво да дава информация относно броя на децата в групите, процедурата по приемането им, отписването им,. 
· Забрана за разпространяване на факти и сведения, които уронват доброто име на работодателя
Чл.26. Работещите в ДГ № 37  не могат да разпространяват под каквато и да е форма и пред който и да е факти и сведения, които са свързани с дейността на работодателя и могат да уронят доброто му име. 
Чл. 27. Работещите в ДГ № 37  нямат право да публикуват статии, материали, книги, които могат да уронят доброто име на работодателя .
Чл. 28. Работещите в ДГ №37  нямат право да правят публични изявления, да изказват мнения и да дават интервюта под каквато и да е форма, които могат да уронят доброто име на работодателя. 
Чл. 29. Работещите в ДГ № 37  нямат право да правят изявления пред трети лица, които ангажират работодателя без предварително писмено разрешение от него. 
· Забрана за получаване на подаръци 
Чл. 30. (1) Работещите в ДГ № 37  нямат право да приемат подаръци или възнаграждения, за да изпълнят или да не изпълнят своите трудови задължения. 
(2) Работник, който получи такова предложение, е задължен да уведоми директора. 
(3) Работещите в ДГ № 37  могат да получават подаръци в знак на благодарност или уважение, но са длъжни веднага да уведомят за това директора. 
· Забрана за тютюнопушене и употреба на алкохол 
Чл. 31.(1) Работещите в ДГ №37  нямат право да пушат на територията на ДГ.
(2) Работещите в ДГ № 37   нямат право през работно време да употребяват алкохол или да приемат упойващи средства. 
(3) Работещите нямат право да внасят и държат на територията на ДГ упойващи средства. 
(4) Работещите нямат право да внасят и държат на територията на ДГ  алкохол.
(5) Длъжностните лица, които осъществяват контрол при влизане и напускане на територията на ДГ №37 имат право да отнемат намерени от тях алкохол или упойващи средства.    

V. ПРОПУСКАТЕЛЕН РЕЖИМ
· Места, през които се влиза и напуска територията на ДГ № 37
Чл. 32. (1) Работещите и децата могат да влизат и напускат територията на ДГ № 37    през централен вход .
(2) Лица, които не работят в ДГ № 37  могат да влизат и напускат територията на ДГ № 37   през централен вход . 
· Ред за влизане и напускане на територията на ДГ № 37    
Чл.33. (1) Пропусквателният режим в ДГ № 37   се организира на основание МПС № 255/30.06.1995г. на МОН за недопускане извършване на терористични действия, отвличания и др.тежки престъпления в учебни заведения, за осиryряване безопасност на децата при престоя им в детската градина, както за опазване и съхраняване на базата и имуществото. 
(2) По време на дежурството за пропусквателен режим, дежурните лица изпълняват следните задължения: 
т. l Пропускат в детското заведение само децата, които редовно го посещават 
т. 2 Пропускат непознати външни лица, само ако е наложително тяхното посещение , при спазване на строги мерки за дезинфекция във свръзка с епидемиологичната обстановка. Дежурният е длъжен да провери и потвърди причината за посещението. 
т. 3 В часовете от 8:15 - 16.00 часа централния вход е заключен. 
 Централният  вход се охранява както следва:
От 06:30-07:00 часа-огняр/работник-поддръжка
От 07:00 - 08:15 часа – помощник-възпитатели
От 8.15 - 16.00 часа – през летен период:
огняр/работник-поддръжка; /ЗАТС
– 16.00 - 19.00 часа – огняр/работник-поддръжка/ пом. възпитател.
т. 4 При прием на децата по групите/сутрин/ и издаване на родител/следобед/-не се допуска оставяне на входната врата без контрол.
Помощник-възпитател-отваря вратата,/приема дете/,затваря вратата.
т. 5 При отсъствие на някой от горепосочените лица, дежурството се поема от  ЗАТС и  се задължава да  информира предварително и да организира гъвкав пропусквателен режим. 
т. 6 При внасяне на обемни предмети, дежурните имат право да проверяват личния багаж на неработещите в детското заведение  и посетителите. 

VІ. ХРАНЕНЕ
Чл. 34 Право на безплатна храна имат помощния персонал в рамките на определения им за деня оклад./ КТД в системата на Народната Просвета от 29.06.2010г. чл.34 т.6
Чл. 35 Персонала  ползва обяд срещу заверен за деня купон.


VII. ОРГАНИЗАЦИЯ И РЪКОВОДСТВО НА ДГ № 37 .

Чл. 36. ДГ  № 37  има право да решава самостоятелно основните въпроси на ВОР в съответствие със законодателството , нормативните документи на МОН, ДОИ и специфичните условия, при които работят.
Чл. 37. ДГ № 37 има изграден родителски актив във всяка група, които работят като съветници, помощници и партньори на детските учителки и ръководството на ДГ № 37 .
Чл. 38. ВОР на ДЗ се осъществява от педагогически и помощен персонал, в изпълнение на избрани програми за ВОР и насоките на МОН.
Чл. 39. Живота на децата се организира съобразно възрастовите особености и индивидуалните потребности , като се осигурява необходимото време за игри, занимания, хранене , сън и други дейности, предпазване от психическа и физическа преумора, от субективни и обективни опасности.
Чл. 40 Обстановката в ДГ се организира по начин, съобразяващ свободни и достъпни зони за самостоятелност и избор на дейности, играчки, материали и информация.
Чл. 41. Учителите сами преценяват и подбират броя, времетраенето на организираните форми, съдържание, средства, подходи, които стимулират познавателната активност, самостоятелност на избора и свобода на действие.
Чл. 42. Цялостната дейност на ДГ се ръководи от директора и планира в годишен план, приет на педагогически съвет.
Чл. 43 Медицицинското обслужване се осъществява от м.с. П.Барганска /или неин заместник/.
(1)Организират се системни наблюдения на физическото и психическо развитие на децата,  контролира се и се оценява физическата им дееспособност.
(2)Осъществява се контрол по изпълнение на санитарно-хигиенните изисквания и противоепидемичен режим,  ежедневен филтър.
Филтър се провежда от медицинската сестра :  м.с. П. Барганска  /или неин заместник/.
Ежедневно във всички групи.
Чл. 44. Функциите, правата и задълженията на работещите в ДГ № 37 “Пламъче” са определени в персонални длъжностни характеристики и графици.
(1)Щата от   щатни бройки е утвърден от Община Варна и РУО на МОН.
(2)Помощния персонал получава безплатна храна, като парично обезщетение, а всички желаещи да обядват заплащат купони по цена определена от “Ученическо и столово хранене” – Варна.
(3)Всички служители ползват платен и неплатен отпуск, определен от КТ и КТД .
(4)Всички служители ползват регламентирана почивка на основание Наредба 5 от 31.09.1999г., чл.7 на МЗ на МТСП , ДВ бр.54/10.06.1999г. и сключен КТД .
(5)Директорът на ДГ № 37 може да прави вътрешни размествания на персонала по всяко време на годината, когато това е в интерес на работата.
(6)За учебната 2024/2025година екипите на групите са следните :

ІI- група
 учители :   Л. Димитрова
                    Ц.Петрова                                              
                                  пом.възпитател  :  Руска Цинцарова
 
III–  група
учители:   К. Атанасова     пом. възпитател : М. Желева
     Ф.Петкова
                   
І–  група
 учители:  
                   
  група             
     учители: 
IV -група:
учители:     Т.Стоянова           
                    П.Георгиева
                                                                                	                                                                 

Чл. 45 Родителите са първи помощници на учителите в осигуряване на условия за развиването и възпитанието на детето, като за целта :
(1)Полагат грижи за децата си в съответствие със семейния кодекс и конвенцията на ООН за правата на детето.
(2)Участват в избор на  Обществен съвет, УН и родителски активи.
(3)Указват  помощ за подобряване на ВОР, участват в обогатяване на МТБ, опазването и хигиенизирането на детското заведение, спазват ПДДГ, Правилника за вътрешния ред на ДГ, Правилника за безопасни условия за възпитание, обучение и труд.
Чл. 46 (1) Паричните средства  и предмети от дарения да се завеждат в книгата за дарения и папка за съхраняване на свидетелствата за дарения.
Чл. 47 График за дейностите :
(1) Директор :
· водене на заповедната книга ;
· от 28 число на месеца проверка на документацията : дневник, требвателна книга;  
· ежедневен контрол по групите сутрин с цел подготовката на учителките за деня ;
· контрол хранене по групи ;
· изработване на справки сведения ;
· преподавателска дейност в групи -72 часа ;
· работа с родители : вторник от 16.00 ч. до 17.00 ч.
                                  петък       от 08.30 ч. до 11.00 ч.
(2) ЗАС :
· изписване и отчитане на служебен аванс от 8-мо число до 20-то число на месеца ;
· изготвяне на ведомост – заплата до 09 число на месеца ;
· зачисляване на закупени, дарени материали от 3 до 5 дни чрез складова разписка и акт за дълготраен актив .
(3)  Учители :
· ежедневно вписване на децата в заповедната книга за храна до 8:30 ч.
· дневник на групата  и  папка с класьор за медицински бележки и заявления за отсъствия, които са неразделна част от дневника – ежедневно водене
· тетрадка – филтър , ежедневно водене;
· тематично разпределение по възрастови групи;
· класьор с протоколи от родителски срещи;
· лична папка с личните данни и особености в развитието на децата ;
· бележки за отсъствие на децата и др. документи ;
· 1. Сведенията за отсъствията на децата, подлежащи на задължителна предучилищна подготовка, за повече от 3 дни за съответния месец да се изготвят до 31-во число на настоящия месец.
2. Справката за отсъствията да се изготвя ежемесечно от  един от учителите в групата,
3. Учителите се задължават да:
- обобщят и вписват редовно в електронния дневник присъствията и отсъствията  на децата за настоящия  месец.
- Класифицират  медицинските бележки, заявленията за отсъствията на децата и/или други документи, удостоверяващи отсътвие на детето по уважителни причини в прилежащия към дневника класьор;
- изготвят списък с отсъствията на децата  по уважителни  и неуважителни причини и представят на директора в срок до 31-во число на настоящия месец.
- изготвят списък на децата, отсъствали повече от 3 дни за съответния месец. Списъкът следва да съдържа трите имена на детето и  се представя на директора на детската градина в указания срок.
· 4. Учителите носят отговорност за съдържанието на изготвените документи.
· 5.Учителите с групи, в които има деца по Обхвата за задържане в системата на Предучилищното и Училищно образование работят  по 1час седмично допълнително извън преподавателската норма, по групов проект.

(4) Мед. сестра :
· от 7.00 до 8.15- часа филтър – контрол хигиена /двор сграда/, отопление , проветрение ;
· от 8.15 до 8.30 ч.-  требване на децата за храна;
· от 8.30 до 9.00 ч. -контрол на закуската ;
· от 9.50 до 11.30 – проверяване на ОЗБ , контрол хигиенна комисия всяка седмица ;
· от 11.45 до 12.45 ч. – контрол обяд ;
· от 13.00 до 15.30 ч. – писмена работа.

 (6) График за почистване на детските площадки и двор :
· помощен персонал – алеите и дезинфекция на съоръжения на площадките 
        - зимен период от 9:30 до 10:00 ч. 
  - летен период от 06:30 до 07:00 ч.
· огняр/работник поддръжка – тревни площи и настилки на площадките на детското заведение.

(7) График на пом. възпитателите :
· І смяна
- от 6.30 до 7.00 ч. – проветрява, обира прах, извършва текуща дезинфекция в двете групи, носи бельо в пералнята, носи посуда в кухнята;
- от 8.30 до 9.00 ч – получава и разпределя закуската, сервира и отсервира , измива двете занимални ;
- от 9.00 до 10.30 ч. – измива посудата, носи съдовете в кухнята , стерилизира съдове, помага в подготовката на децата за излизане, при възможност излиза с тях и ги придружава за пиене на вода и тоалет;  хлорира съдове, извършва текуща дезинфекция по седмичен график ;

· ІІ смяна
- от 11.30 до 14.30 ч. – получава, разпределя храната, сервира и отсервира, почиства занималнята, носи посуда в кухнята, стерилизира съдове, получава закуската и работи по седмичен график до 15.30 ч.
            - от 15.30 до 16.30 ч. –помага при ставането на децата, сервира и отсервира, измива посуда , почиства маси, стерилизира, измива занималня и приемна ;
            - от 16.30 до 19.00ч. – оправя, измива спалня, тоалетни,  при възможност излиза на двора с децата и ги придружава за пиене на вода и тоалет;  работи по седмичен график.
· Редовна смяна
· -от 08:30-17:00ч.- получава, разпределя храната, сервира и отсервира, почиства занималнята, носи посуда в кухнята, стерилизира съдове, получава закуската и работи по седмичен график.
(8) Огняр :
Ежедневно:
1. Поддържа работата на котела и осигурява необходимата температура във всички помещения на детската градина .
2. Поддържа необходимите градуси при  затопляне на водата  , необходима за детската градина .
3. Поддържа в изправност отоплителната инсталация, като се грижи за реда и чистотата в котелното помещение и помещението за нафта .
4. При повреда  на котела , горелката, помпите и инсталацията сигнализира своевременно на директора на детската градина .
5. При работа на котела или помпите  не се отделя от   котелното помещение.
6. При получаване на гориво за отопление следи за качеството и количеството на полученото гориво,като заделя проби от горивото 
7. Познава всички нормативни документи,които регламентират дейността. 
8. При завършване на работния ден почиства поверените му съоръжения и помещения и изключва инсталацията.
9. През  летните месеци поддържа двора на детската градина ежедневно .
10. Да спазва всички изисквания по безопасност и охрана  на труда.
11.Ежеседмично се извършва контролно замерване на горивото и се издава протокол, подписан от комисия, предварително определена за целта.


VІІI. ЗДРАВНИ ИЗИСКВАНИЯ КЪМ ЛИЦАТА РАБОТЕЩИ В ДГ№37”Пламъче”

(1)Здравните изисквания включват извършване на предварителни и периодични медицински прегледи изследвания .
(2)Здравните изисквания са задължителни и при неспазването им лицата не се допускат до работа съгласно Наредба №15 от 27.06.2006г.
(3)Извършените предварителни и периодични медицински прегледи и изследвания се регистрират в лична здравна книжка на лицето.
(4)Личните здравни книжки се съхраняват от медицинската сестра и се представят за проверка при поискване от контролните органи.
(5)Ръководителя на обекта /Директорът/ допуска на работа след преболедуване от заболяванията по член 7 от Наредба № 15 само лица със заверени здравни книжки.
(6)Всяко лице ,работещо в ДГ №37,е длъжно незабавно да уведоми директора при:
- поставена диагноза на заболяване по чл.7
- признаци на стомашно-чревно разстройство
- възпалително заболяване на кожата
- нараняване, получено по време на работа
- заболели от заразни болести членове на семейството му
- контакт с други лица, заболели от заразни болести
-при съмнение със симптоми на COVID-19.
IX . ПРОВЕЖДАНЕ НА СИНДИКАЛНА И ОБЩЕСТВЕНА ДЕЙНОСТ В ДГ № 37 “ПЛАМЪЧЕ”
· Ред за провеждане на синдикална дейност в ДГ № 37

Чл. 48.(1) Синдикалните орзанизации могат да провеждат своята дейност само в извън работно време, установено за работещите в ДГ № 37
(2) Синдикалните орзанизации могат да провеждат дейността си  в учителската стая.
(3) Синдикалните орзанизации могат да свикват общо събрание на работещите в ДГ № 37, като са длъжни да уведомят работодателя най-малко 5 работни дни преди датата на свикването и в същия срок да му предоставят информация за дневния ред на свикваното събрание. 
(4)Синдикалните организации могат да провеждат събрания или други дейности със своите членове, като са длъжни да уведомят работодателя най-малко 5 работни дни преди датата на провеждане на съответното мероприятие. 
· Забрана за дейности, които пречат на дейността на работодателя 
Чл. 49.(1) На територията на ДГ № 37 се забранява осъщестяването на всяка дейност, която представлява разпространение на фашистки или расистки идеи, цели да предизвика религиозни или политически конфликти, насажда религиозна, полова, расова нетърпимост и вражда. 
(2) На територията на ДГ № 37  се забранява осъществяването на политическа пропаганда или каквато и да е друга дейност в подкрепа или против дадена политическа сила. 
X. ИЗМЕНЕНИЯ И ДОПЪЛНЕНИЯ КЪМ ПВТР

ОТГОВОРНИЦИ  НА  КАБИНЕТИ

Чл. 50. Ключовете от всички помещения се съхраняват от служители на Администрация в специална кутия с ключ, определени със заповед на директора на детската градина

Чл. 51. Ползването на наличната материална база се извършва при следния ред:

/1/ Вземането и връщането на материали, аксесоари, костюми и др. става с опис в специален хартиен дневник и подпис/взел/предал;

/2/ Взетите материали, аксесоари и костюми се вземат не по- рано от два дни преди използването им и се връщат не по-късно от следващия ден.

/3/ При установени липси или повреди на материали, аксесоари, костюми  и техника при връщане, отговорност носят  учителите, които са ги ползвали.
/4/ При установяване на липса на ключове от кабинети, стаи и други помещения, отговорност носи учителя, който е ползувал последно ключ .
/5/ Неспазването на поредицата от правила е нарушение на трудовата дисциплина и се наказва съгласно разпоредбите на КТ.
 

ДРУГИ  ПРАВИЛА

Чл. 52. /1/ Служебните телефони се ползват по предназначение, а не за лични цели. Личните телефони на служителите, както и социалните мрежи – Фейсбук, Месинджър, Вайбър и др. се ползват в работно време само и единствено за спешни контакти и съобщения към родителите на децата и само с прозвъняване към адресата на обаждането. Ползването на личните телефони за семейни разговори са нарушаване на трудовата дисциплина!!!

            Чл. 53. При заболяване или при подаване молба за отпуск, педагогическият и непедагогически персонал е длъжен да информира навреме и лично директора за отсъствието си, неговата продължителност и причина.

Чл. 54. Хартиеното копие на болничния лист, придружен с другите документи /декларация и банкова сметка / се предоставя на ЗАС в деня на издаването  му или най – късно на следващия ден до обяд.   Ако не се спази това изискване, отсъствието по болест се счита за неплатен отпуск.

           Чл. 55. Само при крайна необходимост временната размяна на смените може да бъде разрешена от директора и то по негова преценка, като отсъстващия не нарушава работния ритъм и ежедневие на останалите педагогически специалисти! Съответните лица подават писмена молба, която се завежда във входящия дневник от ЗАС.

            Чл. 56. /1/. По писмено искане на служителите, директорът издава и предоставя необходимите документи, удостоверяващи факти, свързани с трудовото правоотношение, в 14 – дневен срок от подаване на заявлението.

             /2/ Заявлението за издаване на необходимите документи се подава в канцеларията при ЗАС. След изготвяне на документа ЗАС го представя на директора за подпис и печат.

            Чл. 57. При отсъствие на служител от педагогическия или непедагогически персонал, директорът издава заповед за организацията  на работа в детската градина, в зависимост от конкретната ситуация – продължителност на отсъствието, възрастова група, брой на децата и др.

            Чл. 58. При провеждане на оперативки, педагогически съвети, семинари, дискусии и други форми на квалификация, учителите са длъжни да записват съобщенията, задачите, решенията и др., и да спазват сроковете за изпълнение.




XI. ЗАКЛЮЧИТЕЛНИ РАЗПОРЕДБИ


& Параграф 1: Правилникът за вътрешния трудов ред се издава и утвърждава от работодателя – Галина Райкова - директор на ДГ № 37“Пламъче” . 
& Параграф 2: С настоящия Правилник за вътрешния трудов ред се отменя действието на досегашния Правилник за вътрешен трудов ред за 2023/2024г. 
& Параграф 3: Правилникът за вътрешния трудов ред в ДГ № 37 влиза в сила от 09.09.2024г., след като всеки един от работещите се запознае с неговото съдържание (протоколът с подписите на работещите е неразделна част от Правилника) 
& Параграф 4: Копие от Правилника за вътрешния трудов ред са на разположение  на работещите в  учителската стая.
& Параграф 5: Правилникът за вътрешния ред е задължителен за всички служители на ДГ № 37 и за всички родители.

   


                                                                             Директор: Г.Райкова [image: ]

